
אל:	חברי ועדת המכרזים


הנדון:	תוספת בינוי לבית המשפט העליון


בית המשפט העליון, תוכנן ע"י עדה ורם כרמי, אשר זכו בתחרות בינלאומית שקרן יד הנדיב ארגנה בשעתו. קרן יד הנדיב הינו ארגון הפועל בארץ במימון משפחת  רוטשילד אשר תרמה את הקמתה של כנסת ישראל, תכנון והקמת בית המשפט העליון, ובימים אלו את הספריה הלאומית.
הנהלת בתי המשפט, מבקשת להוסיף כ- 800 מ"ר למבנה הקיים, ומבוקש כי העבודה תימסר למשרדה של עדה כרמי אדריכלים בע"מ, שכן רם אחיה כבר אינו בחיים והשותפות שהיתה קיימת ביניהם בשעתו לתכנונו של בית המשפט העליון כבר אינה פעילה.
מאחר ומדובר בתוספת למבנה קיים, נכון הוא גם אדריכלית וגם מוסרית לאפשר לאדריכל שתכנן את המבנה המקורי לתכנן גם את התוספת ליצירתו באופן זה, היוצר המקורי הוא היוצר את היצירה החדשה ברוח יצירתו ומבחינה מוסרית, הוא היחיד שרשאי לעשות זאת.
דומה הדבר לצייר אשר השלים יצירה אשר היתה מוצגת שנים לציבור ואו לפסל שעמד בכיכר ציבורית ומסיבות כאלו ואחרות מבקשים עתה לשנות את היצירה בין אם לסובב אותה, להוסיף עליה או לחדשה, במקרים אלו ברי ונהיר שהיוצר הוא האיש הנכון לעשות שינוי/תוספת זו.
כך גם מבנה שהינו פרי יצירתו של האדריכל, ככל שרוצים להוסיף עליו נכון שיתכנן זאת היוצר המקורי.
במקרה שלפנינו המתכננים שתכננו את המבנה הקיים, כאמור הם האחים רם ועדה כרמי החתומים על הסכם תכנון מול קרן הנדיב ובהסכם קיים סעיף מפורש המבהיר כי כל שינוי/תוספת במבנה בין אם חיצונית או פנימית תעשה ע"י מתכנני המבנה.
לימים בוצעו שינויים ואו תוספות במבנה, ובהתאם לדיווח של מר זורח קלנר מהב"ה אכן הם פנו לרמי ועדה אשר תכננו את כל מה ששינה ובוצע במבנה.
בהמשך לתוספת הנדרשת, גם במקרה זה הם התקשרו עם עדה כרמי אדריכלים לביצוע שינוי תב"ע אשר יאפשר את התוספת הנדרשת, ואכן משרד עדה כרמי אדריכלים בע"מ מטפל בקידום התב"ע שהינה תב"ע בסמכות מקומית. התב"ע כבר נידונה ואושרה ועתה משלימים את התנאים לצורך הפקדתה.
למימוש התכנון המפורט והביצוע פנה מנהל בתי המשפט לגבי שוחט וביקש טיפולה של מינהלת הבינוי הממשלתי במימוש.
משכך מבקשת וועדת המכרזים לאשר את ההתקשרות עם משרד עדה כרמי אדריכלים לתכנון התוספת המבוקשת.
הכוונה למסור למשרד עדה כרמי אדריכלים, את תכנון הפרויקט על כל הדיסיפלינות הנדרשות. המשרד יעסיק את כל המתכנני המשנה שידרשו לצורך תכנון מלא ומושלם של התוספת ויבצע פיקוח עליון על הביצוע.

